হোলির দিন মেট্রো পরিষেবায় বড় বদল

কলকাতা: দোলের দিন মেট্রোরেলের (Metro Railways) সময়সূচিতে বড় বদল। দুই লাইনে চলবে না মেট্রো ঘোষণা করল কলকাতা মেট্রো। মেট্রোর কর্তৃপক্ষ সূত্রে খবর, শুক্রবার ব্লু লাইন (কবি সুভাষ থেকে দক্ষিণেশ্বর), গ্রিন লাইন-১ (শিয়ালদহ থেকে সেক্টর ফাইভ) ও গ্রিন লাইন -২ (হাওড়া ময়দান থেকে এসপ্ল্যানেড) সবকটি ক্ষেত্রেই পরিষেবা মিলবে। মেট্রো কর্তৃপক্ষ জানিয়েছে, এদিন অন্যান্য দিনের থেকে দেরিতে শুরু হবে মেট্রো পরিষেবা।

আরও পড়ুন: দোল উপলক্ষে তিন দিন নবদ্বীপবাসীকে নিরামিষ খাওয়ার আবেদন পুরসভার চেয়ারম্যানের

শুক্রবার কলকাতা মেট্রোর উত্তর ও দক্ষিণ শাখায় প্রথম মেট্রো ছাড়বে দুপুর আড়াইটে নাগাদ। দক্ষিণেশ্বর, নোয়াপাড়া এবং কবি সুভাষ স্টেশন থেকে শুক্রবার প্রথম মেট্রো পাওয়া যাবে এই সময়ে। প্রথম মেট্রো দেরিতে ছাড়লেও, শেষ মেট্রোর সময়ের বদল হচ্ছে না। সুতরাং, নির্ধারিত দিনের মতোই মেট্রো চলাচল করবে। এদিন ব্লু লাইনে আপ ও ডাউন মিলিয়ে মোট ৬০টি পরিষেবা পাওয়া যাবে। সেক্টর ফাইভ ও শিয়ালদহ থেকে প্রথম মেট্রো ছাড়বে দুপুর তিনটে নাগাদ।

সেক্টর ফাইভ ও শিয়ালদহ থেকে রাত ৮টায় শেষ মেট্রো ছাড়বে। এসপ্ল্যানেড এবং হাওড়া ময়দান থেকেও শেষ মেট্রো ছাড়বে ওই সময়েই। শুক্রবার শিয়ালদহ ও এবং সেক্টর ফাইভের মধ্যে আপ এবং ডাউন মিলিয়ে মোট ২২টি ট্রেন চলবে। এসপ্ল্যানেড এবং হাওড়া ময়দানের মধ্যেও কমেছে পরিষেবা। গ্রিন লাইন ২-এ ওই দিন ৪২টি পরিষেবা পাওয়া যাবে। তবে অরেঞ্জ ও পার্পেল নাইনে পরিষেব বন্ধ থাকবে।