ইডেনে কেকেআর ম্যাচ! মাঝরাতে মিলবে স্পেশাল মেট্রো

কলকাতা: আইপিএল (IPL 2025) জ্বরে কাঁপছে শহর। শনিবার, ২২ মার্চ ইডেনে অনুষ্ঠিত হবে কলকাতা নাইট রাইডার্সের প্রথম ম্যাচ। ক্রিকেট অ্যাসোসিয়েশন অফ বেঙ্গল (CAB) এবং KKR- এর পক্ষ থেকে অনুরোধের পরই মেট্রো কর্তৃপক্ষ এই বিশেষ পরিষেবা দেওয়ার কথা ঘোষণা করেছে।

মেট্রোরেল সূত্রে খবর, ম্যাচ শেষে এসপ্ল্যানেড থেকে রাত ১২টা ১৫মিনিটে তিনটি বিশেষ মেট্রো ছাড়বে। রুট অনুযায়ী ট্রেনগুলির গন্তব্য হল, দক্ষিনেশ্বর পর্যন্ত একটি মেট্রো, কবি সুভাষ পর্যন্ত ও হাওড়া ময়দান পর্যন্ত একটি মেট্রো।

আরও পড়ুন: আরজি কর মামলার তদন্তে এবার চার নার্সকে তলব সিবিআইয়ের

প্রতিটি মেট্রো রাত ১২টা ১৫মিনিটে এসপ্ল্যানেড থেকে ছাড়বে এবং গন্তব্যে পৌঁছবে রাত ১২টা ৪৮ মিনিট নাগাদ। বিশেষ পরিষেবার টিকিট বিক্রির জন্য এসপ্ল্যানেড স্টেশনে খোলা থাকবে বুকিং কাউন্টার।

জানা গিয়েছে, মিলবে স্মার্ট কার্ড ও কাগজ ভিত্তিক কিউআর টিকিট। সাধারণ ভাড়ার পাশাপাশি প্রতি টিকিটে ১০ টাকা অতিরিক্ত সারচার্জ ধরা হবে। প্রতি টিকিটে থাকবে ১০ টাকা অতিরিক্ত সারচার্জ। ইডেন গার্ডেন থেকে এসপ্ল্যানেদড স্টেশন হাঁটার দূরত্বেই থাকায় দর্শকদের পক্ষে আরও সুবিধাজনক হবে।